1. ΑΝΑΓΚ. ΝΟΜΟΣ υπ’ αριθ. 2304 της 22/25 Απρ. 1940 (ΦΕΚ Α΄ 135) Περί συνεργείου Οπτικών Οργάνων και Διευθύνσεως Βολής. Σκοπός Συνεργείου ΄Αρθρ.1.-Συνιστάται Συνεργείον Οπτικών Οργάνων και Διευθύνσεως Βολής προς τον σκοπόν όπως επισκευάζωνται, επιθεωρώνται και ρυθμίζονται παρ’ αυτώ τα εξής είδη: 1.Περισκόπια υποβρυχίων και πυροβολικού. 2.Διαστημόμετρα, τηλεσκόπια πυροβόλων, τηλεσκόπια κοίλου, διόπτραι, διόφθαλμα και γενικώς άπαντα τα εν χρήσει εν τω Β.Ν. οπτικά πυροβολικού και γενικής χρήσεως. 2.Αυτογραφικά όργανα παντός τύπου, στιγμόμετρα, ωρολόγια, στροφόμετρα και θλιβόμετρα. 4.΄Οργανα Διευθύνσεως Βολής, ως πτωσιδείκται, διαστημοδείκται κλπ. 5.Κατευθυντήρες και τα επ’ αυτών όργανα. 6.Γυροπυξίδες. 7.Ηλεκτρικαί επί πυροβόλων και κατευθυντήρων εγκαταστάσεις Δια τε τα Β. Πλοία και τα Παράκτια Οχυρά. Δυνάμει του άρθρ. 9 Ν.Δ. 4520/1966 (τόμ. 37Α σελ. 380,01) η δια του ανωτ. αρθρ. 1 συσταθείσα τέχνη Οπτικών Οργάνων και Διευθύνσεως Βολής (ΟΟ και ΑΒ) μετωνομάσθη εις τέχνην «Ηλεκτρονικών Διευθύνσεων Βολής (ΗΝ-ΔΒ) άνευ μεταβολής των καθοριζομένων δια την τέχνην ταύτην αρμοδιοτήτων. Διοικητική εξάρτησις και οργάνωσις ΄Αρθρ.2.-Το συνεργείον οπτικών οργάνων και Διευθύνσεως Βολής υπάγεται διοικητικώς και τεχνικώς υπό τον Διευθυντήν Πυροβολικού Ναυστάθμου. Δια το Συνεργείον τούτο και το προσωπικόν αυτού, ισχύουσιν άπασαι αι εν ισχύϊ διατάξεις δια τα υπόλοιπα συνεργεία του Β.Ν. και το προσωπικόν αυτών. Οργανικοί αριθμοί ΄Αρθρ.3.-(Συνεχωνεύθη εις τους πίνακας του ανωτ. άρθρ. 9 Νόμ. 6321/1934). Κατάταξις τεχνιτών οργάνων Ο.Ο. και Δ.Β. ΄Αρθρ.4.-1-2.(Προσωρινής ισχύος). 3.(Αντικατεστάθη δια των διατάξεων του άρθρ. 6 Ν.Δ. 269/1947). ΄Αρθρ.5.-Εντός διετίας από της εκάστοτε κατατάξεως μαθητών εις την τέχνην των οπτικών οργάνων και Δ/νσεως Βολής, ο Αρχηγός Β. Ν/θμου κατόπιν προτάσεως της Δ/νσεως Πυροβολικού δύναται να διατάξη την μετάταξιν αυτών εις άλλην τέχνην έχουσαν κενάς θέσεις, εφ’ όσον ήθελον κριθή ακατάλληλοι δια την τέχνην των οπτικών οργάνων και Δ/σεως Βολής, οι ούτω μεταταχθησόμενοι μαθηταί θα ταχθώσιν εις το αριστερόν των μαθητών της αντιστοίχου τάξεώς των, της τέχνης εις ην λόγω των ικανοτήτων των κρίνεται σκόπιμον να μεταταχθώσιν. Οι κατά το άρθρ. 3 του παρόντος οριζόμενοι οργανικοί αριθμοί επαυξάνουσι το σύνολον των ήδη τεθεσπισμένων οργανικών αριθμών τεχνιτών και συνεργείων του κατά θάλασσαν Στρατού. ΄Αρθρ.6.-(Αντικαθίσταται η παρ. 5 του άρθρ. 5 του Α.Ν. 1554/1939. Προσωρινής ισχύος). ΄Αρθρ.7.-(Συνιστάτο θέσις λογιστού παρά τω Ν. Ταμείω Υφυπουργείου Ναυτικών). 